google/wiki40b huggingface dataset:
Balselskabet Foreningen

Balselskabet «Foreningen» (1841-1956) var en forening som holdt danseselskaper i Gamle Logen i Christiania. Balselskabet Foreningen ble dannet i 1841.
Grunnleggerne av balselskapet så seg selv som en fortsettelse av «Selskabet af 28. December 1838» som Henrik Wergeland hadde gitt oppnavnet Kringla.
Balselskabet ble høyborgerskapets fremste møteplass, de holdt de fleste av sine møter i Logen, og ikke sjelden var medlemmer av kongefamilien tilstede.
I 1860 skriver Yngvar Nielsen "Fire Gange hver Vinter kom dertil endnu balselskabet Foreningens Fester. Der maatte man være med for at kunne henregnes til den selskabelige Kreds. Foreningen var Kringla og havde overlevet Wergelands Dage. Sjælen i dens Ledelse var Ceremonimester Harald Holst, Universitetssekretærens høitidelige og formelle Broder. Disse Baller gaves i Frimurerlogens lille Sal og var altid meget pene. Kong Carl kom der gjerne, naar han var i Byen" Nedgangstiden for Balselskabet begynte etter den første verdenskrig. I mellomkrigstiden ble ballene mindre hyppige. Det var ingen ball i krigsårene. Balselskabets styre vedtok i 1956 å oppløse selskapet.
Balselskabet Foreningen flyttet sine ball ca 1905 til Rococcosalen på Grand Hotell (Speilsalen åpnet i 1886, og rokokkosalen åpnet 1894).
Med avbrudd under krigen fortsatte balselskabet å eksistere til 1956, et nær sammenhengende tidsrom fra 1838.
Pyongyang TV-tårn

Pyongyang TV-tårn er et frittstående betongtårn med en observasjonsplattform vel 150 moh, beliggende i Pyongyang, Nord-Korea.
Tårnet ble åpnet i april 1967 og ligger på Moanhøyden i bydelen Moranbong.
Leopold I av Det tysk-romerske rike

Bakgrunn

Han var sønn av sønn av keiser Ferdinand III (1608–1657) og hans hustru den spanske infanta Maria Anna. Hans eldre bror var Ferdinand, den senere Ferdinand IV. Hans søster Maria Anna var gift med kong Filip IV av Spania. Hans halvsøster Eleonore giftet seg med  Mikael av Polen og senere hertug Karl V av Lothringen. Hans halvsøster Maria Anna Josepha var hustru til den jülich-bergiske hertug og senere pfälziske kurfyrst Jan Wellem, hvis søster Eleonore skulle bli Leopold hustru da han inngikk sitt tredje ekteskap.
Han var også tett beslektet med den nesten jevnaldrende kong Ludvig XIV av Frankrike, hans livslange rival. De var fettere gjennom dine spanske mødre og ble også svorgre ved sine respektie ekteskap med spanjoler. 
Opprinnelig var Leopold tiltenkt en geistlig løpebane. Han skulle bli biskop av Passau, og derfor ble han forberedt med en fremragende utdannelse. Oppdragelsen fikk han under ledelse av Johann Ferdinand Graf Porzia og av jesuittene Christoph Miller og Johann Eberhard Neidhardt. Hans oppdragelse var katolsk av tidens barokke særtrekk. Han hadde også til å begynne markerte motreformatoriske tilbøyeligheter.
Fayette kullkraftverk

Fayette kullkraftverk , også kalt Sam Seymour kullkraftverk, er et varmekraftverk ved La Grange i delstaten Texas i det sørlige USA. Det har en installert produksjonskapasitet på 1690 MW. Brenselkilden er (sub-)bitumenøst kull, herudner lignitt. 
Utslippene av CO2 i 2006 var totalt 12,0 millioner tonn.
Aowei Rosenkranskirke

Aowei Rosenkranskirke (kinesisk: 澳尾巷玫瑰圣母堂; pinyin: ǎowěi xiàng méigūi shèngmǔ jiàotáng, ordrett Aoweikirken av Den hellige rosenkrans) var en katolsk kirke i Fuzhou i Folkerepublikken Kina. Den ble bygd av dominikanere fra Spania i 1848 som katedral.
Denne kirken ligger på Chating-gaten og er Fuzhous eldste. Den ble bygd i middelhavsstil. I 1923 ble bispesetet flyttet til en annen kirke i byen. 
Under kulturrevolusjonen fra 1966 til 1976 var kirken ekspropriert av myndighetene, og ble omgjort til fabrikklokale. Den ble overført til byens barnesykehus i 1983, og etterpå revet.
I 1987 og 1992 ble det bestemt at det som fremdeles var igjen av bygningen skulle vernes som kulturminne.
Frontkollisjon

Frontkollisjon er et begrep som betyr at to kjøretøy kolliderer front mot front. 
Hvis en sammenlikner en frontkollisjon mellom to like kjøretøy med en kollisjon mellom et kjøretøy og en stillestående vegg, vil det være dobbelt så mye bevegelsesenergi involvert i frontkollisjonen, men ødeleggelsen vil ikke bli større i frontkollisjonen fordi energien må fordeles på begge kjøretøyene. Dette kan sees fra Newtons tredje bevegelseslov. Hvis kjøretøyene er ulike, gjennom å ha ulik masse eller form, er denne analysen naturligvis bare approksimativ.
Sankta Clara kloster (Torkø)

Sankta Clara kloster var et fransiskanerkloster på Torkø utenfor Listerbyåns utløp i Blekinge. 
Adelsmannen Ture Turesson Bielke var blitt dømt av en kirkelig domstol for å ha utlånt penger og ha tatt gårder i pant. For å bøte på synden bygget han et lite kapell samt et lite herberge på Torkø, som han siden overlot til fransiskanerordenen. Kapellet sto ferdig i 1459. I 1467 fant fransiskanermunkene en alabastfigur på øya som de syntes lignet ordenens kvinnelige helgen Sankta Clara. Stedet måtte dermed være hellig, og munkene ansøkte derfor Rom om tillatelse til å oppføre et kloster, hvilket paven godkjente. 
Kong Hans av Danmark, Norge og Sverige stadfestet siden Bielkes gavebrev, og gjennom nok et gavebrev mottok klosteret også Helgeø, som tilhørte kongen og kronen. Vilkåret var, at munkene årlig skulle gi en tønne torsk til det nærliggende Sølvesborg slott. Klosteret ble stadig omtalt i 1524, men i 1536 ble reformasjonen innført og alle klostre nedlagt. Sankta Clara kloster ble omsider revet ned, og en del av stenene ble slept over isene til Johannishus og brukt til slottsbyggeriet der. Kapellet ble stående, men i dag ses kun mindre rester av det.
Hatsan

Hatsan Arms Company er en tyrkisk våpenprodusent som har spesialisert seg på luftvåpen. 
De lager også Escort haglegevær. De er mest kjent for sine luftgevær, Hatsan Modell 35, 70, 90, 100 og 125 serien. De har et produksjonsareal på 15 000 m², 400 arbeidere og en maskinpark på totalt 300 maskiner.
Mikasa (prins)

Unge år

Prins Takahito ble født i Keiserpalasset i Tokyo. Barndommen ble han kalt Sumi-no-miya. Han gikk fra 1922 til 1932 på guttebarneskolen til Gakushuin-skolene. Da han begynte på videregående utdannelse hadde hans bror allerede besteget krysantemumtronen, og hans øvrige brødre, prinsene Chichibu og Takamatsu, hadde begynt på kattierer i den keiserlige hær henholdsvis den keiserlige japanske marine. 
I 1932 begynte han på Det keiserlige militærakademi, og ble i juni 1936 øverløytnant for det femte kavalleriregiment. Da han ble myndig i desember 1935 gav keiseren ham tittelen Mikasa-no-miya (prins Mikasa) og tillatelse til å begynne en ny gren av det japanske keiserhus.

Militærtjeneste

Prins Mikasa ble i 1939 utnevnt til kaptein og i 1941 til major. Han tjenestegjorde blant annet i Kina. I løpet av sin karriere ble han skarpt kritisk til den japanske hærs opptreden i Kina.
Han var fra januar 1943 til januar 1944 stabsoffiseren ved hovedkvarteret til den japanske ekspedisjonsarmé i Nanjing i Republikken Kina. Hans tiltenkte rolle var å stytke Wang Jingwei-regjeringens legitimitet og koordinere med den japanske hærstaben med tenke på et fredsinitiativ, men hans anstrengelser ble fullstendig underminert av Operasjon Ichi-Go.
Deretter var han stabsoffiser for hæren ved generalhovedkvarteret i Tokyo frem til det japanske krigsnederlaget i august 1945.

Familie

Den 22. oktober 1941 giftet han seg med Takagi Yoriko, den annen datter av Takagi Masanori. Paret fikk fem barn. To av dem overlevde faren.

Etterkrigstiden

Etter Annen Verdenskrig begynte prins Mikasa studier ved det litterære fakultet i universitetet i Tokyo og viet seg til arkeologi, Midtøsten, og semittiske språk. Fra 1954 var han leder for det japanske selskap for Midtøstenstudier. Han var ærespresident for det japanske selskap for orientologi. Som gjesteforeleser var prins Mikasa aktiv ved forskjellige universiteter i Japan og utenlands, blant annet ved Tokyos Nasjonaluniversitet for kunst og musikk, Tokyos kristelige universitet for kvinner, universitetet i London, Universitetet i Hokkaido og Universitetet i Shizuoka.
Han ble i 1975 utnevnt til æresdoktor av Det hebraiske universitet i Jerusalem.
Langrenn under Paralympiske vinterleker 2014 – 5 km kvinner

5 km kvinner Man arrangerte både for stående og synshemede i fri teknikk i tillegg til sittende.
Snartemosverdet

Snartemosverdet er en del av Snartemofunnene fra gården Snartemo i Hægebostad i Vest-Agder. Sverdet er fra folkevandringstiden og ble funnet høsten 1933. Richard og Olav Kjellingland var i ferd med å bryte ny åkerjord da det under en stor steinhelle ble funnet et hulrom. Under steinhellen var en stasgrav fra tidlig på 500-tallet med et sverd som senere ble kjent som Snartemosverdet.
Hele funnet inkluderer blant annet et komplett våpensett, et sølvbeslått glassbeger, bronsekjele, en gullring, en skålvekt av bronse, tre vektlodd av bly, sjeldne mønstrede tekstiler, bjørneklør og sverdet. Sverdet har vevd bandolær prydet med hakekors og funnet vekker internasjonal oppsikt i samtiden og er omtalt som «det vakreste folkevandringstids gravfunn der til denne dag er gravet frem av norsk jord».
Sand (Suldal)

Kommune

Sand kommune ble opprettet i 1859, da den ble skilt ut fra Jelsa. Sand omfattet landet på begge sider av Sandsfjorden i tillegg til den nedre delen av dalføret til Suldalslågen. I 1965 ble Sand, Suldal, Jelsa, Erfjord og deler av Imsland slått sammen til Suldal kommune. Sand hadde da 1 135 innbyggere som bodde på et areal av 221 km².
Cageball

Cageball ble første gang spilt 19. oktober 2002 i Gelsenkirchen i Tyskland. Da arrangerte den tyske Bundesligaklubben Schalke 04 det første offisielle mesterskapet. 16 lag kjempet om mester-tittelen. Noen av de største navnene innen tysk fotball har engasjert seg i Cageball. Herunder navn som Jörg Berger, Rudi Assauer og Klaus Fischer.
Reglene er skapt av Bundesligatrener Jörg Berger, daværende trener for Schalke 04. Han ville holde regelverket så enkelt og kort som mulig, for å sikre et spennende og rask spill.
Et CAGEBALL-lag består av 4 spillere (3 utespillere pluss målvakt). I tillegg kan det byttes inn så mange spillere som ønskelig. CAGEBALL er et intensivt og svært hurtig spill, så det kan være godt å ha noen innbyttere på benken.
Banen: Cageball spilles på kunstgress. Banen pleier å være 23x15m, men dette kan variere noe. Hele banen er omringet av ett vant som er en meter høyt, i tillegg til dette er det 4 meter høyt nett som strekker seg over hele banen. Dette fører til at ballen aldri er ute av spill.
Spillet: Spill med veggen er ikke bare lov, det er litt av vitsen. Hands av spiller på banen, eller av målvakt utenfor målvaktområdet, gir straffespark: straffespark tas på hockeymåten, starter på midtbanen og spiller har 3 sekunder på å sette ballen i mål. Frispark gis som i vanlig fotball.
Regler: Man bruker samme regler som i vanlig fotball, frispark må tas hurtig. Innkast, hjørnespark og offside er ikke gjeldende
Mål: Målhøyden kan tilpasses antall spillere på banen eller om det spilles med eller uten målvakt.
Fotballsko: Kunstgress-sko. Andre typer innendørs-sko kan også brukes. Det er ikke tillat å bruke sko med skruknotter.
IPdrum

IPdrum var et norsk teknologiselskap innen mobil voice-over-ip eller mobil internettelefoni. De hadde hovedkontor i Oslo, med avdelingskontor i Pune, India. 
Deres første produkt IPdrum Mobile Skype Solution fikk betydelig internasjonal oppmerksomhet. Ved hjelp av en ekstra mobiltelefon koblet til PC-en er brukeren tilgjengelig på Skype over alt hvor det finnes GSM-dekning. Den ekstra mobiltelefonen fungerer som et brohode mellom brukerens PC og GSM-nettet. Brukeren har dermed full tilgang til Skype- og SkypeOut-funksjonalitet fra sin mobiltelefon.
IPdrum Mobile Skype Solution ble utviklet som bevis på at konseptet var gjennomførbart rent teknisk sett. Nå er andre generasjon kommet. Selskapets nye flagskip heter IP VoiceLink og ble presentert for verden på Von messen i Berlin, november 2006.  Dette er en stand-alone USB-enhet og krever ingen ekstra mobiltelefon slik første generasjon av produktet gjorde.  Med IP VoiceLink vil selskapet vise at løsningen også kan fungere med flere IP-operatører. Ved lansering i Norge, Sverige og England 1. desember støtter løsningen Skype, men med tiden vil de også levere støtte for GoogleTalk og Windows Live Messenger.
Quirinalet

Quirinalet (Palazzo del Quirinale) er i dag den offisielle residensen til Italias president. Palasset ligger på Quirinalhøyden, en av Romas syv høyder. 
Palasset ble bygd i 1583 av pave Gregor XIII, som en sommerbolig for paven. Den ble også brukt til konklaver i forbindelse med pavevalg. Det fungerte som Pavens residens, og huset offisielle representanter for Kirkestaten fram til 1870. I september 1870 ble det som var igjen av Kirkestaten kullkastet. 5 måneder senere, i 1871, ble Roma den nye hovedstaden i det nye kongedømmet Italia. Palasset ble okkupert under invasjonen av Roma, og ble den offisielle kongelige residensen for Italias konger, selv om noen av monarkene egentlig bodde i sine egne private boliger andre steder. Monarkiet ble avskaffet i 1946, og palasset ble da offisiell bolig og arbeidsplass for presidentene i Republikken Italia. 
Fasaden er designet av Domenico Fontana. Kapellet er designet av Carlo Maderno. Det inneholder fresker av Guido Reni, men den mest berømte fresken er Blessing Christ av Melozzo da Forlì, over trappene.
Fordring

En fordring regnes alminnelig som et krav en fysisk eller juridisk person (kreditor) har mot en annen (debitor). I regnskapssammenheng er en fordring typisk en faktura som er utstedt men ikke betalt ennå. Begrepet brukes mest i betydningen pengekrav, for eksempel slik at A har en fordring på B som lyder på 10 000 kroner. Det brukes imidlertid tilsvarende for krav av annen art, for eksempel plikt til å levere et parti varer. Med Henrik Ibsens ideale fordring (Vildanden) får derimot betegnelsen en metafysisk dimensjon. Det er interessant at den vanlige oversettelsen av den ideale fordringen til engelsk er 'the ideal summoning'; hvormed betydningsflaten åpner seg mot 'påkallelse'/'invokasjon'. En fordring kan også være en unnlatelsesforpliktelse, for eksempel en plikt til å ikke starte opp konkurrerende ervervsvirksomhet. Dersom en fordring ikke blir innfridd innen forfall kan kreditor normalt få den inndrevet med hjelp av rettsapparatet. Dette skjer ved tvangsfullbyrdelse, noe som normalt krever forutgående søksmål, med mindre det foreligger et særlig tvangsgrunnlag. En fordring kan komme til uttrykk i et gjeldsbrev (omsetningsgjeldsbrev eller enkelt gjeldsbrev).
Et krav som bestrides av skyldneren er ikke et legitimt krav. Hvis fordringshaveren er i en maktposisjon, ved at han kan stoppe levering eller sabotere på annen måte, er skyldnerens betaling urettmessig inndrevet.

Norsk rett på området

I Norge vil reglene i gjeldsbrevloven fra 1939 komme inn og regulere hvilke legitimasjonsregler som gjelder der en fordring er gjenstand for omsetning. Reglene er her ulike for de to typene av gjeldsbrev. Enkle gjeldsbrev og fordringer som ikke er knyttet til gjeldsbrev omtales ofte samlet som enkle krav. Det følger av rettspraksis og juridisk teori at en rekke av reglene i gjeldsbrevloven som angår enkle gjeldsbrev gjelder analogisk (tilsvarende) for enkle krav som ikke er knyttet til gjeldsbrev. Således vil for eksempel reglene i gjeldsbrevloven om ekstinksjon komme tilsvarende til anvendelse på andre enkle pengekrav. Viktige regler om pengekrav finnes også i finansavtaleloven fra 1999.
Henry Kissinger

Familiebakgrunn, militærtjeneste og utdannelse

Henry Kissinger ble født i landsbyen Fürth i den tyske delstaten Bayern under Weimarrepublikken. Familien var tyske jøder. Faren Louis Kissinger (1887–1982) var lærer, mens moren Paula Kissinger (født Stern) (1901–1998) var hjemmeværende husmor. Henry Kissinger har en yngre bror, Walter Kissinger. Tipptippoldefaren Meyer Löb tok slektsnavnet Kissinger etter den bayerske badestedet Bad Kissingen i 1817. Som unggutt spilte han fotball for favorittlaget sitt, SpVgg Fürth. I 1938 unnslapp familien nasjonalsosialistenes jødeforfølgelser ved å utvandre til London, senere til New York.
Familien bodde i Washington Heights på øvre Manhattan, hvor det fantes et tysk-jødisk innvandrermiljø. Skjønt Kissinger raskt ble assimilert inn i amerikansk kultur, har han aldri mistet sin tyske aksent, fordi han var sjenert og fåmælt som barn. Etter det første året ved George Washington High School begynte han å ta skolen som kveldskurs og arbeide på en børstefabrikk på dagtid. Han fortsatte å arbeide sideløpende med studier i regnskapsføring ved City College of New York, og utmerket seg faglig. Tidlig i 1943 ble han innrullert i United States Army og avbrøt studiene.
Han fikk grunntrening ved Camp Croft i Spartanburg i Sør-Carolina, og ble sommeren 1943 naturalisert som amerikansk statsborger. Han kom i kontakt med en annen tysk innvandrer, som merket seg Kissingers tyskkunnskaper og intellekt. Kissinger ble således overflyttet til den militære etterretningstjenesten, og meldte seg frivillig til risikable etterretningsoppdrag under Ardenneroffensiven. Under den amerikanske innmarsjen i Tyskland fikk Kissinger ansvaret for å administrere byen Krefeld i Nordrhein-Westfalen, og klarte å etablere et sivilt styre innen åtte dager. For sin innsats i å spore opp Gestapo-offiserer og sabotører i Hannover, ble han tildelt Bronze Star Medal. I juni 1945 fikk han ansvaret for avnazifiseringen av byen Bensheim i Hessen. I 1946 underviste han i etterretning ved Camp King i Oberursel, nordvest for Frankfurt am Main.
Kissinger fikk sin baccalaurusgrad summa cum laude fra Harvard i 1950. Han tok senere doktorgraden i historie i 1954, over temaet Metternich, Castlereagh og fredens problemer 1812-22. Det sies ofte at hans avhandling er en av de lengste ved Harvard.
Politisk ambisiøs pleiet han forbindelser med Nelson Rockefeller.  Da det i 1968 ble klart at Richard Nixon ville bli valgt til president, ble Kissinger rådgiver for ham.
Kriminalomsorgens Yrkesforbund

Kriminalomsorgens Yrkesforbund (KY) er en arbeidstakerorganisasjon for ansatte i kriminalomsorgen.
KY er tilknyttet Yrkesorganisasjonenes Sentralforbund (YS), har sekretariat i Oslo og hadde i 2014 ca. 1 600 medlemmer. Forbundsleder siden 2003 er Knut Are Svenkerud.
Røldal-Suldal

Røldal-Suldal er et vannkraftanlegg utbygd av Hydro Energi, som strekker seg langs Røldal- og Suldalsvassdraget og ned til Suldalsvatnet. Formålet med utbyggingen var å sikre strøm til aluminiumsverket på Karmøy. Kraftverket henter vann fra et nedbørsfelt på 793 km², og har en samlet magasinkapasitet på 833 millioner m³.
Anlegget eies 45,21 % av Hydro Energi og 54,79 % av Røldal-Suldal Kraft AS (RSK). RSK eies igjen 91,26 % av Hydro Energi og 8,74 % av Statkraft Energi, noe som gir Hydro Energi en total eierandel på 95,21 %. RSK har ingen ansatte, og Hydro Energi ivaretar operatøransvaret. Strømmen fordeles i samme forhold som eierandelene. Kraftverkene har konsesjon frem til 2022.
Anlegget omfatter åtte kraftverk. Middyr og Svandalsflona ligger på vestsiden av Haukelifjell. Novle utnytter fallet fra Votna, mens kraftverket i Røldal blant annet får vann fra Valldalsvatnet, som er det største reguleringsmagasinet. Alt vannet fra disse kraftverkene ender så via Røldalsvatnet opp i Suldal I kraftverk, som ligger inn i fjellet fra Kilen på Nesflaten. Her ligg også Suldal II kraftverk som får vann fra Kvanndal kraftverk, med Holmavatnet og Sandvatnet som reguleringsmagasin. I tillegg ble Vasstøl kraftverk (med Finnabuvatnet som magasin) satt i drift i juni 2012.
Arkitekten Geir Grung var involvert i prosjektet, og han utformet kraftverk, administrasjonsbygg, turbinhaller, og arbeiderboliger i karakteristisk stil. Bruken av rå betong, geometriske figurer og funksjonelle løsninger gjør arkitekturen typisk modernistisk.
Nebusarsekiminnskriften

Nebusarsekiminnskriften er en kileskrift på det akkadiske språk på en liten leirtavle datert til 594 f.Kr. Den navngir en embedsmann, Nebusarsekim, ved den babylonske kong Nebukadnesar IIs hoff. Embetsmannen er også navngitt i Bibelen, Jeremias bok 39. Det gjør den til en av få kilder der en i Den gamle testamente navngitt person som ikke er konge også navngis i samtidige utenombibelske kilder. Innskriften ble oppdaget på en leirtavle i British Museums samlinger i 2007.

Oppdagelse

Leirtavlen kjøpt inn av British Museum i 1920 fra den fransk-armenske antikvitetshandleren i Élias Géjou. Den østerrikske assyriologen Michael Jursa fra universitetet i Wien hadde undersøkt British Museums samling av små leirtavler med kileskriftinskripsjoner siden 1991. Da han leste inskripsjonen på tavlen kjente han igjen tidspunktet fra Bibelens historie om det babylonske fangenskap. Da han sammeholdt med teksten i Jeremias 39 kunne han se at tittelen og navnet stemte.
Godric

Etymologi

Navneleddet god, «gud», har opprinnelse i urgermanske *guða, «gud», eller *gôda, «god». De norrøne formene av navneleddet var guðr, goðr, goð og guð. Navneleddet ric har opprinnelse i keltiske rix, «hersker, konge», og urgermanske *rīkia, «mektig, rik». Den tilsvarende latinske formen er rex. Den norrøne formen av navneleddet er ríkr.
Gudhrik er en gammelsvensk, Guðríkr, GuðríkR og Guðrekr er norrøne former, og Guthrik er en gammeldansk form av navnet.
Alan Kennedy

Karriere

Kennedy begynte sin karriere i Newcastle, og da han var 19 år var han med på laget som møtte Liverpool i finalen i FA-Cupen i 1974 på Wembley. Det ble ingen god opplevelse for Kennedy og Newcastle i det Liverpool vant kampen 3-0. To år senere kom Newcastle til finalen i  Liga-Cupen, men Manchester City vant 2-1, og dermed var det nok en tapt finale for den unge Alan Kennedy.
Kennedy debuterte for Newcastle som 18 åring 10. mars 1973, hjemme på St James' Park mot Stoke. Han fortsatte å spille regelmessig for klubben helt til han i august 1978 ble hentet til Liverpool av manager Bob Paisley for £300.000. Debuten for sin nye klubb kom 
19. august hjemme på Anfield mot Queens Park Rangers, i en kamp Liverpool vant 2-1. Hans første mål for de røde kom i 3-0 seieren borte mot Birmingham på St Andrews 9. september.
Han var med på laget som vant 1. divisjon i 1979 og 1980. Med Kennedy som venstreback og Ray Kennedy som venstreving, skapte de to sammen mye bryderi for motstanderne.
Kennedy var skadet mye i sesongen 1980/1981, men ble friskmeldt i tide til å være med å slå West Ham i finalen i Liga-Cupen etter omkamp. Dette skulle ikke bli det eneste trofeet han vant denne sesongen, for det mange husker best av Kennedy i sin tid som Liverpoolspiller var i finalen i Serievinnercupen i Paris mot Real Madrid. Med 10 minutter igjen å spille løp han ned venstresiden før han skjøt i mål og sørget for Liverpools tredje seier i denne turneringen.
Kennedy fortsatte å spille fast for Liverpool og vant en rekke mesterskap de neste årene. I finalen i Serievinnercupen i 1984 mot Roma scoret han det avgjørende målet i straffespark-konkurransen etter at selve kampen hadde endt 1-1. Han ble dermed den første Liverpool spiller til å score det avgjørende målet i en Serievinnercup-finale to ganger.
I 1985 hadde han mistet plassen sin på laget og byttet derfor klubb til Sunderland, etter å ha spilt 359 kamper og scoret 20 mål for Liverpool.
I årene etter byttet han klubb en rekke ganger. Han var innom blant annet: Hartlepool, Wigan og Wrexham.